**LĒMUMS**

Liepājā

|  |  |
| --- | --- |
| 2023. gada 16. novembrī |  Nr.385/12(prot. Nr.12, 5.§) |

Par projektu “Pirmsskolas izglītības

iestādes “Kriksītis” paplašināšana

E.Veidenbauma ielā 16”

Pamatojoties uz Pašvaldību likuma 4. panta pirmās daļas 4. punktu, Ministru kabineta 2023. gada 6. jūnija noteikumiem Nr.292 “Eiropas Savienības kohēzijas politikas programmas 2021.-2027. gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.7. pasākuma “Pirmsskolas izglītības iestāžu infrastruktūras attīstība” īstenošanas noteikumi”, Liepājas valstspilsētas un Dienvidkurzemes novada attīstības programmas 2022.-2027. gadam pielikuma “Liepājas valstspilsētas Rīcības un investīciju plāns” rīcības virziena Nr.7 “Kvalitatīva, pieejama, iekļaujoša izglītība” uzdevuma Nr.7.1. “Nodrošināt kvalitatīvas un mūsdienu prasībām atbilstošas pirmsskolas, pamatizglītības, vispārējās vidējās un interešu izglītības apguves izvēles iespējas un pieejamību” projektu Nr.VPr\_281 “K.Ukstiņa ielas kompleksa attīstība mācību vides nodrošināšanai pirmsskolas un sākumskolas izglītības pakāpēs”, izskatot Liepājas valstspilsētas pašvaldības domes pastāvīgās Izglītības, kultūras un sporta komitejas 2023. gada 9. novembra lēmumu (sēdes protokols Nr.11), pastāvīgās Attīstības komitejas 2023. gada 9. novembra lēmumu (sēdes protokols Nr.11) un pastāvīgās Finanšu komitejas 2023. gada 9. novembra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Atbalstīt Eiropas Savienības kohēzijas politikas programmas 2021.-2027. gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.7. pasākuma “Pirmsskolas izglītības iestāžu infrastruktūras attīstība” projekta “Pirmsskolas izglītības iestādes “Kriksītis” paplašināšana E.Veidenbauma ielā 16” (turpmāk – Projekts) īstenošanu. Projekta kopējās izmaksas 5 200 000 EUR (pieci miljoni divi simti tūkstoši *euro*), no tām:

1.1. Eiropas Reģionālās attīstības fonda finansējums – 3 066 624 EUR;

1.2. Liepājas valstspilsētas pašvaldības līdzfinansējums – 2 133 376 EUR.

2. Nodrošināt 2025. gadā Projekta īstenošanai nepieciešamo Liepājas valstspilsētas pašvaldības līdzfinansējumu 2 133 376 EUR apmērā.

3. Nodrošināt 2025. gadā Projekta īstenošanai nepieciešamo Liepājas valstspilsētas pašvaldības priekšfinanējumu 1 533 312 EUR apmērā.

4. Noteikt, ka Projekta īstenošanai nepieciešamais Liepājas valstspilsētas pašvaldības finansējums var tikt precizēts pēc publiskā iepirkuma rezultātiem un līguma noslēgšanas.

5. Liepājas valstspilsētas pašvaldības iestādes “Liepājas Centrālā administrācija” Finanšu pārvaldei plānot Projektam nepieciešamo finansējumu Liepājas valstspilsētas pašvaldības budžetā, nepieciešamības gadījumā piesaistot kredīta resursus.

6. Pilnvarot Liepājas valstspilsētas pašvaldības iestādi “Liepājas Izglītības pārvalde” īstenot Projektu un tās vadītāju parakstīt visu ar Projektu saistīto dokumentāciju (ar Projektu saistītos līgumus, un to grozījumus, izpildes, atskaites, u.c.).

7. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Domes priekšsēdētāja birojam, Izpilddirektora birojam, Attīstības pārvaldei, Finanšu pārvaldei, Juridiskajai daļai, Liepājas Komunālajai pārvaldei, Liepājas Nekustamā īpašuma pārvaldei, Liepājas Izglītības pārvaldei |